Мария (певица)
Мария Панайотова Кирова-Соколова, по-известна само като Мария, е българска попфолк певица. От малка пее и е известна от предаването „Като лъвовете“ по „БНТ“, където изпълнява песента „Детелини“ от репертоара на Лили Иванова. Подписва договор с „Пайнер“ през 2000 г. и се превръща в едно от най-популярните лица на българския попфолк. През 2004 г. участва в реклама на „Ариана“, като отваря бутилка бира с отварачка, скрита в деколтето ѝ, откъдето получава прякора „Мара Отварачката“. През 2017 г. участва във Vip Brother и доброволно напуска къщата.

Биография 
Мария е родена на 13 януари 1982 г. в Стара Загора. Има по-малка сестра – Ирена, а баща им е известеният български борец Панайот Киров. Родителите им се развеждат, когато Мария е на 10 години. Като малка Мария прекарва лятото при баба си. Учи в Музикалното училище в Стара Загора. Там свири на контрабас. Прекъсва обучението си заради токов удар, който уврежда временно пръстите ѝ.

От малка пее и е известна от предаването „Като лъвовете“ по „БНТ“, където изпълнява песента „Детелини“ от репертоара на Лили Иванова. Подписва договор с „Пайнер“ през 2000 г. и се превръща в едно от най-популярните лица на българския попфолк. През 2004 г. участва в реклама на „Ариана“, като отваря бутилка бира с отварачка, скрита в деколтето ѝ, откъдето получава прякора „Мара Отварачката“.

През 2006 г. се омъжва за Димитър Андонов, от когото на 28 юли 2008 г. ражда дъщеря си Марая. През 2011 г. се развеждат.

През 2015 г. се омъжва за Християн Гущеров, а през 2017 г. се развеждат.

През 2017 г. участва във Vip Brother и доброволно напуска къщата.

На 3 декември 2021 г. певицата се омъжва за Мирослав Соколов.

Музикална кариера

2000 – 05: Началото: „Спомен“, „Първа луна“, „Истинска“, „Мария“ и „Осъдена душа“ 
Първата медийна изява на певицата е на годишния концерт на „Пайнер“ в Пловдив. Първият видеоклип на Мария е „Спомен“, той излиза в началото на лятото през 2000. Едни от първите песни на Мария са: „Нощ е“, „Мечта съм за теб“ и „При мен ела“. През лятото на 2000 година Мария заснема 2 видеоклипа, към песента „С мен бъди“ и към баладата „Дете съм“. След това излиза песента „Който пее, зло не мисли“, която Мария представя на концерта „Тракия Фолк 2000“. Малко след това излизат и песните „Идол и мечта“ и „Просто шик“. Мария завършва годината с първия си самостоятелен албум, който издава на 20 декември 2000. С излизането на албума се появява и видеоклипа към песента „Животът си тече“. Новите песни от албума са „Приказка“, „В забрава“, „Колелото се върти“ и „За любов са мъжете“. В началото на 2001 г. излиза видеоклипа към баладата „В забрава“ и към бързата песен „Приказка“. След това излиза дуетът ѝ с DJ Дамян „Един за друг“. С настъпването на лятото излиза и песента „Деца на нощта“. В началото на лятото се появява песента „Първа луна“, малко след това и видеоклипа към „Ще те накажем“ с Емилия. Следват песните „Не давам“ и „Любовта да ми шепти“. През есента излизат песните „Мой си“ и „Пленница“. На 21 декември 2001 излиза и вторият и албум „Първа луна“ който съдържа 11 песни, новите песни в албума са: „Нещо секси“, „Две измамливи очи“, „Заклевам те“, „Дъжд от звезди“, „100 лъжи“ и „Не знаеш“. Следва клип към песента „Нещо секси“. Мария завършва годината с ТВ версии към песните „Дъжд от звезди“ и „Заклевам те“. Мария дава старт на 2002 с промоция на албума „Първа луна“ и видеоклип към „Две измамливи очи“. През пролетта излиза видеото към баладата „Не знаеш“, а през лятото Мария пуска видеоклип към новата си песен „Сладък миг“. През декември излиза и песента „Бисери в очите“. 2003 започва с песента „Ще бъдеш мой“. През май излиза клипа към песента „Родени за любов“. През лятото излиза обща песен с Dj Jerry „Обичай ме така“ и фолклорна песен „Жена съм, за това“. На „Тракия Фолк 2003“ Мария представя песента „Искаш да ме имаш“. След това излиза клип към баладата „Обич на заем“. Следва още една балада „Сълза на любовта“. През есента излиза видеоклип към песента „Всичко си ти“. На 25 октомври на музикалния пазар излиза албумът „Истинска“, съдържащ 12 песни. С излизането на албума излизат песните „Неразумна любов“, „Сама“ и „Не ме лъжи“. В края на годината излиза и клипа към „Не ме лъжи“. На Годишните музикални награди на телевизия „Планета“ през 2003 г. Мария печели специална награда на генералните спонсори за най-атрактивни видеоклипове към песните „Всичко си ти“ и „Обичай ме така“. През 2004 излиза ремикса към „Искаш да ме имаш“ с участието на DJ Jerry. Следва песента „Край“. През лятото излиза баладата „За теб“. Следва първото лятно турне на „Пайнер“ в което Мария взема участие. През есента излиза видеоклип към „Твоят град“, а след това на 24 септември излиза четвъртият ѝ албум, който се казва „Мария“. Той съдържа 10 песни, 8 от които са нови. Едни от новите песни са „Покажи ми“, „Ти си за мен“, „Всичко знам“ и „Знаеш ли“. Песните „Съжалявам“ и „Виждам те“ получават ТВ версии от коледната програма на Пайнер. През декември излиза клипа към „Ще боли“. В началото на 2005 се появява клипът към „Направи го“. През пролетта излиза песента „Побъркани от любов“. През юни излиза видеото към песента „Желая те“, след това излиза видеото към „Не съвсем“. През лятото излиза песента „Трябва да те намразя“. Мария отново взима участие в лятното турне на Пайнер. В началото на есента излиза видеото към хита „Не те обичам“. На 25 октомври 2005 излиза албума „Осъдена душа“ с 10 песни. Новите песни в албума са „Не ставаш“, „Само мой“, „Всичко свърши“, „Не, не, не“, и заглавната песен „Осъдена душа“. С излизането на албума се появява и видеоклипа към заглавното парче. За коледната програма на „Пайнер“ Мария представя баладата „Всичко свърши“, а за новогодишната програма представя песните “Не, не, не“ и „Осъдена душа“.

Мария е първата певица, участвала в реклама за бирата „Ариана“, откъдето произлиза и прякорът ѝ „Мара Отварачката“. Става лице и на телефонния гигант Mtel. През 2005 г. е избрана за най-красива българка на годината от предаването „10-те най“.

2006 – 13: Връх: „Единствен“, съвместна работа с Кости Йонита, „ХIII“ и „The Best of Maria“ 
В началото на 2006 излиза видеото към „Трябва да те намразя“. През пролетта излиза парчето „Единствен“. През лятото се появява песента „Точно за мен“. Следващата песен е „Просто ти“, която също излиза през лятото. Мария за трети път участва в лятното турне на „Планета“, а през есента излиза клипа към „Пияна от любов“. На 20 октомври излиза албумът „Единствен“, албумът съдържа 10 песни, новите песни в албума са „Не си добре дошъл“, „Всяка следваща“, „Сама го мога“, „Кажи ми ти“, „Още помня“ и „И пак не зная“. В началото на 2007 се появява клипа към „Телефони“ заедно с орк. Кристали. През април излиза клипа към „Още помня“. В началото на лятото излиза песента „Луда нощ“, а в края на август излиза песента „XXX“ с DJ Живко Микс. През есента се появява песента „Изпепелена“. Мария стартира 2008 с баладата „Не ме обичай“, която излиза на 25 март. На 18 май излиза клипа към песента „Луд в любовта“ и на 23 септември излиза песента „Не, не, не“. На 19 ноември излиза обща песен с Илиян и Dj Живко Микс „Само теб“. През 2009 Мария представя песента „Най–доброто място“, която излиза на 14 февруари. Следва песента „Ако бях заменима“ която излиза през април. През юни излиза „Сладко, сладко“, а на 29 юли излиза клипа на песента „Така се случи“. След две годишно отсъствие певицата се включва за четвърти път във турнето на Планета през лятото на 2009. През есента на 13 октомври се появява клипа на „Моите задръжки“ от румънския композитор Кости. През 2010 година излиза песента „Най – добрият“, която отново е от Кости, и се превръща в един от най – големите ѝ хитове и е номинирана за „Песен на 2010 г.“ на годишните музикални награди на телевизия „Планета“, както и на тези на списание „Нов фолк“, песента изтича в интернет на 14 януари, а видеоклипа излиза на 22 януари. Следва песента „Дай жега“, която излиза на 7 май, а видеоклипа излиза на 28 май. Певицата се изявява отново на турнето на Планета за пети път през лятото на 2010.На 17 септември в интернет изтича песента „Ти позна ли ме“ чийто видеоклип се появява на 2 октомври. През януари 2011 излиза дуета ѝ с Цветелина Янева „Какво правим сега“. През пролетта на 2011 излиза и клипа към песента „Давай, ти си“ видеоклипа излиза на 14 април. На 6 юли излиза клипа на песента „Всичко е платено“. На 18 септември 2011 излиза песента „Още три“. В началото на декември 2011 се появява песента „Завърти се и върви си“, клипа излиза на 3 януари 2012. На 9 януари се появяват 3 нови песни „Той не спира да е мой“, „Мръсни помисли“ и „Game over“. На 13 януари, навръх рожденият ден на Мария излиза седмият ѝ албум „XIII“, чието заглавие е вдъхновено от 30-ата годишнина на певицата и 13-ата ѝ годишнина на сцената. Албума представя на концерт-промоция в София на 13 януари 2012 г. в зала „Рейнбол Плаза“. След излизането на албума започват да се появяват клиповете на новите песни, първият видеоклип е „Мръсни помисли“, чиято премиера е на 12 януари, следващият видеоклип е към песента „Той не спира да е мой“, видеото към песента излиза на 20 януари, и последният видеоклип е към песента „Game over“, клипа излиза на 2 февруари. Следващата песен на Мария излиза на 16 май със заглавие „Чисто или с лед“. През есента излиза песента „Нещо крайно“, с премиера на клипа 17 септември. На 21 ноември излиза и песента „Пази сърцето си. 2013 започва с песента „Мен избра“, която излиза през февруари.В началото на 2013 г. е издадена първата компилация с най-добрите песни от репертоара на Мария „The Best of Maria 2013“. Пилотният сингъл, „Пази сърцето си“, е изпълнен за пръв път на концерта по повод рождения ден на Телевизия Планета на 4 декември 2012 г, който Мария открива. Номинирана е за годишните музикални награди на Телевизия „Планета“ в две категории – за Дискотечен хит с песента „Мръсни помисли“ и за „Албум на годината“ с „XIII“. През април представя песента „Лошо правиш“. Мария посреща лятото с летния хит „Любими ръце“, чиято премиера е на 5 юли, малко след това излиза и ремикса към песента. На 8 ноември се появява песента „Ти пак си тук“.

2014 – 20: „Твоите сто лица“ и прекратяване на кариерата 
През 2014 излиза песента „Да съм с теб“, която е дует с „X“ и излиза през февруари, а клипа през април. През юни се появява лятната балада „Ако няма те“. Следват 2 дуета с Азис „Каза ли го“ и „Чуй ме“. Мария завършва 2014 с колаборация в която взимат участие „Dee“ и „X“ песента се казва „Любима грешка“. През февруари 2015 излиза трети дует с Азис „Моля те, не ми звъни“, През март следва песен с Елена – „Тихо“, видеоклипа излиза през април. Следва още един дует с „X“ носещ заглавието „Сто нюанса розово“, която песен излиза през юни. През септември излиза песента „Твоите 100 лица“, а след това и албум носещ същото заглавие. В края на октомври, след излизането на албума се появява песента „Тик-так“.

За певицата 2016 г. започва с промотиране на песента „Мръсни думи говори“ заедно с клип в началото на месец февруари. Проектът е трио с Азис и Фики. На годишните музикални награди на ТВ „Планета“ Мария печели наградата за „Албум на годината“ за „Твоите сто лица“. Наградата се присъжда на този артист, чиито албум е продал най-много копия. През същия месец певицата представя „Истинска жена“, която е трио с Гъмзата и Ави Бенеди.

През май представя баладата „Страдам“, в дует с гръцкия изпълнител Стан, a през лятото излиза друг дует – поп песента „Обичам да те режа“ – втори дует с рапъра Dee.

През август отново представя българо-гръцки проект – „Айде чао“ в трио с Kyriacos Georgiou и Jackpot.

През септември записва песента „Тази нощ се казваш мой“, която представя на сцената на концерта „15 години Телевизия Планета“ в зала „Арена Армеец“ през ноември, наред с дуета си със Стан.

През януари 2017 г. Мария представя проект с попфолк звучене – „Да ти дам ли малко“. На 27 март излиза и песента „Болна тема си за мен.

През май излиза първата песен по музика на Криско „Червеният картон“, а през октомври излиза и втора негова песен с изявено арендби звучене – „Всичко забранено“, в изпълнение на Мария.

През декември 2017 г. записва песента „Тук и сега“.

През март 2018 г. излиза следващата ѝ песен „Точно как“ по музика на Кости. През юни представя кавър на нашумяла сръбска песен със заглавие „Чувал ли си за такива“. В края на август издава „Не я познавам тая жена“, през октомври представя „Кажи ѝ“ с видеоклип, заснет в Париж, а през декември – „Моето момче“.

През 2019 г. записва четири клипирани песни. През януари записва „Да ме гали“ – музика: Nek и Mc Stojan, текст: Петя Радева, аранжимент: Даниел Ганев, режисьор, оператор и сценарист е Неколай Скерлев. През май записва „Престъпно твоя“ – музика: „Phoebus“, аранжимент: Калин Димитров, текст: Анастасия Мавродиева и Росен Димитров. Видеоклипът към песента е сниман в Монако. Режисьор е Николай Скерлев. Гримът е на Кирил Чалъков, а косите – на „Fetish Hair Studio“. През юли записва „Най-добрата, ето“. Музиката е на Tea Tairovic, текстът – на Анастасия Мавродиева, а аранжиментът – на Калин Димитров. Режисьор, сценарист и оператор е Николай Скерлев. Завършва годината с песента „Липсваш, мило мое“ през октомври. Музиката и аранжиментът са на композитора Калин Димитров, а текстът – на Петя Радева. Режисьор, сценарист и оператор отново е Николай Скерлев.

През 2020 г. записва последните си три клипирани песни: „С мен“,„В сезона на греха“ (в дует с Тони Стораро) и „Стой настрана“ (дует със Саша Рикобенд)., а през юли 2020 същата година слага край на певческата си кариера.

2021 – : Завръщане 
През февруари 2021 г. певицата обявява че се завръща на сцената с кавър на песента на нейната колежка и приятелка Цветелина Янева „Давай, разплачи ме“.

След едногодишна пауза на 10 август 2022 г. излиза видеоклипа към песента „Ще те побъркам“, това е третата песен на певицата композирана от Криско след „Червеният картон“ и „Всичко забранено“.

На 6 февруари 2023 г. излиза видеоклипа към песента „Любовта му“, а по същото време създава свой канал в YouTube и напуска Пайнер. На 5 май излиза поредното предложение „Обичам да е лято“.

Дискография

Студийни албуми 
 Спомен (2000)
 Първа луна (2001)
 Истинска (2003)
 Мария (2004)
 Осъдена душа (2005)
 Единствен (2006)
 XIII (2012)
 Твоите 100 лица (2015)

Компилации 
 The Best of Maria (2013)
 Златните хитове на Пайнер 14 – Мария (2013)

Видео албуми 
 Maria Best Video Selection 1 (2005)
 Maria Best Video Selection 2 (2009)

Източници

Външни препратки 
 Официална страница
 Официална страница във Facebook

Български попфолк певици
Участници в български риалити формати
Родени в Стара Загора